Kui mind, vaat et täiskarsklast, Russki  Razmeri juures üldse miski paelub, siis on see kena päevakava mis pudeli sildi peale kirja pandud. Olen selle mitut puhku poes läbi lugenud ja ikka ilma viinatagi tuju heaks saanud. Küllap tulevad viinavõtjal seda lugedes meelde sumedad õhtud Artekis või sõjaväes. Ja miks mitte ka vangimajas. Kõik need kohad hiilgavad range päevaplaani poolest. Jah, tõepoolest, kus on päevakavad puhkajatele, laisklejatele, joodikutele ja muidusööjatele? Miks peaks viinavõttu kontrollimatu looduse stiihiaga võrdlema? Miks ei võiks  vähemalt proovidagi seda tsüklit või protsessi pisut ja leebelt reguleerida? Noh kasvõi nii paljugi et kui ei tea mida teha, siis saab sildi pealt lugeda. Tundub et nüüd viimaks on kontrollifriik Puutini juhtimisel ka viinavõtjate ajakava ära reglementeeritud.